CELEX: E2013P0011
Language: lt
Date: 2013-06-28 00:00:00
Title: 2013 m. birželio 28 d. ELPA priežiūros institucijos ieškinys Islandijai (Byla E-11/13)

3.10.2013   
            
            
               LT
            
            
               Europos Sąjungos oficialusis leidinys
            
            
               C 287/15
            
         2013 m. birželio 28 d. ELPA priežiūros institucijos ieškinys Islandijai
   (Byla E-11/13)
   2013/C 287/11
   ELPA priežiūros institucija, atstovaujama Xavier Lewis ir Florence Simonetti, atliekančių ELPA priežiūros institucijos, 35, Rue Belliard, 1040 Brussels, Belgium, įgaliotinių funkcijas, 2013 m. birželio 28 d. pateikė ieškinį Islandijai ELPA Teisme.
   ELPA priežiūros institucija ELPA Teismo prašo:
   
               1.
            
            
               paskelbti, kad per nurodytą laiką tinkamai neįgyvendindama Susitarimo dėl Europos ekonominės erdvės IX priedo 13b punkte nurodyto teisės akto (2002 m. gruodžio 9 d. Europos Parlamento ir Tarybos direktyvos 2002/92/EB dėl draudimo tarpininkavimo) 9 straipsnio 1 ir 2 dalių ir 10 straipsnio, suderinto su EEE susitarimu 1 protokolu, Islandija neįvykdė įsipareigojimų pagal tą teisės aktą ir pagal EEE susitarimo 7 straipsnį;
            
         
               2.
            
            
               nurodyti Islandijai padengti teisminmio proceso išlaidas.
            
         
      Teisinės bei faktinės aplinkybės ir teismui pateikti ieškinio pagrindai:
   
   
               —
            
            
               prašymas susijęs su tuo, kad Islandija ne vėliau kaip 2012 m. rugsėjo 4 d. nesilaikė ELPA priežiūros institucijos 2012 m. liepos 4 d. pagrįstos nuomonės dėl neteisingai įgyvendinamo Susitarimo dėl Europos ekonominės erdvės IX priedo 13b punkte nurodyto teisės akto (2002 m. gruodžio 9 d. Europos Parlamento ir Tarybos direktyva 2002/92/EB dėl draudimo tarpininkavimo) (toliau – direktyva) 9 straipsnio 1 ir 2 dalių ir 10 straipsnio.
            
         
               —
            
            
               ELPA priežiūros institucija teigia, kad Islandija neįvykdė įsipareigojimų pagal direktyvos 9 straipsnio 1 ir 2 dalis ir 10 straipsnį, taip pat pagal EEE susitarimo 7 straipsnį, nes nepriėmė reikiamų priemonių direktyvai įgyvendinti per tam skirtą laikotarpį.